**Az ENSZ szakértõje felszólítja Magyarország kormányát, hogy ne alkalmazzon megbélyegzést és megfélemlítést az emberi jogi aktivistákkal és csoportokkal szemben**

BUDAPEST / GENF (2016. február 16.) – Michel Forst, az ENSZ független szakértõje ma felszólította Magyarország kormányát, hogy tartózkodjon az emberi jogi aktivisták és csoportok megbélyegzésétõl és megfélemlítésétõl, továbbá biztosítson számukra olyan jogi és adminisztratív környezetet, amely nem hátráltatja, hanem segíti munkájukat.

„Az emberi jogi aktivistáknak ma egy meglehetõsen polarizált és átpolitizált környezetben kell végezniük tevékenységüket Magyarországon” – jellemezte az ENSZ különmegbízottja az emberi jogi aktivisták helyzetét Magyarországon tett elsõ látogatásának végén\*, továbbá szóvá tette az arra irányuló kísérleteket, hogy az aktivisták tevékenységének legitimitását megkérdõjelezzék, és hírnevük rontásával, valamint túlzott adminisztratív terhek és pénzügyi nyomás alkalmazásával aláássák békés és legitim munkájukat.

Michel Forst megjegyezte, hogy Magyarország elismerést érdemel azért, hogy az önkényuralom hosszú idõszaka után lefektette a demokrácia alapjait, de felhívta a figyelmet arra, hogy az elmúlt öt évben elfogadott több mint ezer új jogszabály meggyengítette „a jól mûködõ demokráciát, és fokozatosan eltávolított néhány fontos, a végrehajtó hatalmat korlátozó féket”.

„Az alkotmány drasztikus módosításai az Alkotmánybíróság gyengülését eredményezték, valamint ahhoz vezettek, hogy az állam a korábbinál lényegesen nagyobb mértékben gyakorol ellenõrzést a bíróságok, a média, a vallási szervezetek és a közélet egyéb területei fölött, ami hol közvetlenül, hogy közvetve az emberi jogok gyakorlására is hatással van” – hangsúlyozta a szakértõ.

Michel Forst felhívta a figyelmet arra, hogy „az emberi jogi aktivisták súlyos nehézségekkel szembesülnek, amelyek bizonyos esetekben akár alapvetõ jogaik és szabadságaik, valamint az emberi jogok védelméhez kapcsolódó legitim joguk megsértésére is kiterjednek”. Látogatása során az ENSZ szakértõje arról is hallott beszámolókat, hogy a kormányt bíráló vagy emberi jogi aggályokat felvetõ jogvédõket megfélemlítik és „politikai aktivistának” vagy „külföldi ügynöknek” állítják be.

„A menekültválság és a társadalomban a másképp gondolkodókkal szemben mesterségesen gerjesztett félelem miatt a jogvédõk kénytelenek elszenvedni a kormányzati tisztségviselõk nyílt bírálatát, a média megbélyegzését, az ellenük alaptalanul indított vizsgálatokat, valamint az állami támogatás csökkenését” – jegyezte meg a különmegbízott.

Az emberi jogi szakértõ sajnálatosnak tartja, hogy „a civil társadalom és a döntéshozók közötti párbeszéd keretei fokozatosan szûkülnek, és a hatóságok egyre kevesebb érdeklõdést mutatnak az ilyen párbeszéd iránt, különösen olyan esetekben, amikor eltérõ álláspontok ütköztetésére kerülne sor”. Felszólította a hatóságokat arra, hogy „a kormány kritikáitól és ellenvéleményétõl függetlenül inkább támogassák a független civil szervezetek munkáját, szem elõtt tartva azok meghatározó szerepét a magyar társadalom fejlõdésében”.

A különmegbízott jelezte, hogy nyitott a további párbeszédre azzal kapcsolatban, hogyan lehetne megerõsíteni a demokratikus intézményeket, és hogyan teremthetõk olyan feltételek, amelyek lehetõvé teszik az emberi jogi aktivisták számára, hogy legitim és fontos munkájukat hatékonyan végezzék Magyarországon.

Kilencnapos látogatása során a kormány meghívására Magyarországra érkezett szakértõ állami tisztségviselõkkel, a bírói testület tagjaival, parlamenti képviselõkkel, az ombudsmannal, emberi jogi aktivistákkal, valamint a civil társadalom képviselõivel és diplomatákkal is találkozott.

Michel Forst 2017 márciusában nyújtja be a látogatása eredményeit és ajánlásait összefoglaló zárójelentést az Emberi Jogi Tanácsnak.

(\*) A különmegbízott látogatásának eredményeit összefoglaló nyilatkozat teljes szövege: <http://www.ohchr.org/EN/NewsEvents/Pages/DisplayNews.aspx?NewsID=17048&LangID=E>

VÉGE

***Michel Forstot*** *(Franciaország) 2014-ben nevezte ki az Emberi Jogi Tanács az emberi jogi aktivisták helyzetével foglalkozó különmegbízottnak.* *A szakértõ széles körû tapasztalatokkal rendelkezik az emberi jogokhoz kapcsolódó problémák terén, különös tekintettel az emberi jogi aktivisták és csoportok helyzetére. Korábban az Amnesty International (Franciaország) igazgatói posztját töltötte be, 1998-ban pedig õ volt az emberi jogi aktivisták helyzetével foglalkozó elsõ csúcstalálkozó fõtitkára. További információért jelentkezzen be a következõ weboldalra:* [*http://www.ohchr.org/EN/Issues/SRHRDefenders/Pages/SRHRDefendersIndex.aspx*](http://www.ohchr.org/EN/Issues/SRHRDefenders/Pages/SRHRDefendersIndex.aspx)

*A különmegbízottak részét képezik az Emberi Jogi Tanács „különleges eljárásainak”. A különleges eljárások – az ENSZ Emberi Jogok legnagyobb, független szakértõket tömörítõ testülete – az Emberi Jogi Tanács független tényfeltáró és monitoring mechanizmusainak általános megnevezése, amely országspecifikus problémákkal vagy tematikus kérdésekkel foglalkozik a világ különbözõ részein. A különleges eljárások szakértõi önkéntesek – nem tartoznak az ENSZ állományába, és nem kapnak fizetést munkájukért. Nem függenek egyetlen kormánytól vagy szervezettõl sem, és egyéni minõségükben járnak el.*

*ENSZ Emberi Jogok, országismertetõ oldal – Magyarország:* [*http://www.ohchr.org/EN/Countries/ENACARegion/Pages/HUIndex.aspx*](http://www.ohchr.org/EN/Countries/ENACARegion/Pages/HUIndex.aspx)

*További részletekért és* ***sajtóinformációért*** *forduljanak Jamshid Gaziyevhez (+41 796 183 429 /* *jgaziyev@ohchr.org**)*

Az ENSZ más független szakértõivel kapcsolatos **médiainformációk:**

Xabier Celaya, ENSZ Emberi Jogok – Médiaegység (+ 41 22 917 9383 / xcelaya@ohchr.org)

**Hírek és közösségi média:** Az általunk közzétett hírekhez kapcsolódó multimédiás tartalmak és fõbb üzenetek az ENSZ Emberi Jogok közösségi oldalain érhetõk el (lásd lent). További információ az emberi jogokról a közösségi médiában:
Twitter: [@UNHumanRights](http://twitter.com/UNHumanRights)
Facebook: [unitednationshumanrights](https://www.facebook.com/unitednationshumanrights)
Instagram: [unitednationshumanrights](http://instagram.com/unitednationshumanrights)

Google+: [unitednationshumanrights](https://plus.google.com/%2Bunitednationshumanrights/posts)
Youtube: [unohchr](https://www.youtube.com/user/UNOHCHR)